Os sindicatos exixen á Xunta que deixe de mirar para outro lado e apoie o sector naval vigués, que cualifica de estratéxico.\nA dirección do estaleiro Barreras encargou a unha consultora a procura de "alternativas" para facer viábel a factoría naval viguesa (Foto: Paula Justo / Europa Press).\nPablo Barro 08:27 do 7 de xullo de 2021\nO naval vigués vive as súas horas máis baixas con poucas expectativas de remontar, por moita vontade que poñan desde o sector. Os problemas na xestión dos grandes estaleiros provocaron que a día de hoxe a actividade estea practicamente parada.\nBarreras despediu hai unhas semanas o cruceiro de Ritz-Carlton, que a dirección mandou a pintar a Santander. Metalships tamén quedou sen carga de traballo e centra agora a súa actividade na reparación naval e, por último, a antiga Factorías Vulcano trata de revivir das súas cinzas reconvertida en Astilleros San Enrique, mais sen a concesión de parte dos terreos que a Autoridade Portuaria de Vigo vén de recuperar.\nPara Rubén Pérez, secretario xeral de Industria de UXT en Vigo, son "tres casos distintos" que debuxan un panorama "moi preocupante" para o sector. Pero nos tres hai varios denominadores comúns, como son a "mala xestión" por parte das empresas propietarias, e o papel da Xunta, con competencias na materia, que "mira para outro lado".\nPérez, que non ten constancia do anuncio de San Enrique de ofrecer a antiga Vulcano á Autoridade Portuaria para recuperar os cartos, teme que os estaleiros e as auxiliares non volvan recuperar o seu esplendor.\nTamén ve complicado que, sen novos pedidos, Barreras logre evitar a situación concursal. Con todo, considera que a inxección de capital público pode actuar como salvavidas pero "dificilmente" cre que a volta á titularidade pública dos estaleiros poida ser unha solución.\nPola súa banda, Xoán Xosé Bouzas, secretario nacional da federación de Industria da CIG, coincide en que os culpábeis desta situación están na dirección das empresas. "Tanto no caso de Vulcano como no de Barreras foron neglixentes totais. Non sei como unhas persoas que entendían o sector chegaron a esa situación de deterioro", lamenta.\nPero a Administración tampouco está exenta de culpa. Para Bouzas, "a Xunta enche a boca dicindo que é un sector estratéxico e fai anuncios a "bombo e platillo" que despois non se traducen en absolutamente nada", por iso lle pide un papel máis activo.\nO responsábel sindical entende que debe haber inxección de diñeiro público para reflotar o sector "pero a cambio deberá haber un proxecto industrial onde se vexa que a saída a esa situación é factíbel", apunta.\nNeste senso, considera fundamental o control dos cartos públicos, e a mellor forma é "facelo desde dentro", con préstamos participativos ou mesmo cunha intervención pública. En caso contrario, advirte, "irá á conta de resultados das empresas, pagarán catro débedas para contentar as persoas máis próximas e acabouse".\n"Ou se aposta por que o estaleiro pase a ser público, haxa carga de traballo e se retome a actividade ou, con esta situación, nin consultora nin nada. Está abocado ao que está abocado", di.\nDe feito cre que parte dos problemas de Barreras veñen da "mala saída". O feito de que non se coñecese o acordo para evitar o concurso faille sospeitar que é unha empresa "totalmente en quebra" e que a nova consultora contratada o único que vai facer é constatar esta realidade.\nCon medios pero sen traballo\nA construción naval na ría de Vigo é un sector que chegou a empregar 12.000 persoas nos seus mellores tempos, con estes estaleiros a pleno rendemento. Agora a ocupación non chega ás 600.\nCon todo, segundo destacan desde os sindicatos, Vigo conta cunhas instalacións adecuadas, man de obra moi cualificada, pero "o que falta é a carga de traballo". Neste senso, critican os anuncios que despois quedan en nada, como a construción dun segundo cruceiro para Ritz-Carlton que nunca chegou, ou o da flota auxiliar de Pemex.\nTemen que o seguinte paso sexa mandar os traballadores ao paro e poñer novamente o estaleiro en situación concursal, o que, na súa opinión, abocaría Barreras a seguir os mesmos pasos que Vulcano e ir a liquidación, o que condenaría tamén a todas as empresas auxiliares que viven do sector.\nnaval vigo estaleiros barreras vulcano


Sestayo afonda no futuro loxístico de Ferrolterra\nInicio > Noticias > Notas de prensa > A XERENTE DE “SEA”, BEATRIZ SESTAYO, VISITA A EMPRESA BLAVICE DE NARÓN PARA PROFUNDIZAR NO FUTURO LOXÍTICO DA COMARCA\nA XERENTE DE “SEA”, BEATRIZ SESTAYO, VISITA EMPRESA DE NARÓN PARA PROFUNDIZAR NO FUTURO LOXÍTICO DA COMARCA\nBeatriz Sestayo foi convidada pola empresa a coñecer a súa actividade e os seus proxectos futuros de ampliación\nA xerente de “SEA” lembrou a súa aposta polo desenvolvemento dunha plataforma loxística na zona de Leixa, na que Suelo Empresarial do Atlántico conta en propiedade con 235.000 metros cadrados, co obxectivo de que dera servizo aos polígonos e áreas industriais da zona\nNarón (A Coruña), 11 de marzo de 2020\nA xerente de Suelo Empresarial del Atlántico, Beatriz Sestayo, realizou este mércores unha visita á empresa Blavice, ubicada no polígono industrial de Río do Pozo, en Narón, a petición da propia compañía, que lle amosou as súas instalacións e lle explicou os seus futuros proxectos de ampliación.\nNa visita estivo acompañada do Xestor de Contas, Víctor Fernández Carrera, así como doutros profesionais da compañía, que lle expuxeron as súas vías actuáis de negocio.\nCon esta visita, Beatriz Sestayo afondou no ámbito empresarial da loxística, á que se adica en grande medida esta compañía, co obxectivo de coñecer de primeira man un sector punteiro en Galicia.\nA xerente de “SEA” lembrou a súa aposta por impulsar unha área loxística en Ferrol, que se desenvolva no espazo de Leixa, no que Suelo Empresarial do Atlántico xa dispón de ata 235.000 metros cadrados de superficie, e co obxectivo de que serva de pulo ás distintas áreas industriais e empresariais da comarca.\n“Creo firmemente na aposta pola loxística na zona de Ferrolterra”, destacou Sestayo, que agradeceu a invitación da compañía a coñecer a súa empresa e os seus futuros proxectos de ampliación.\nSegundo expuxeron os responsable de Blavice, a empresa conta na actualidade con 93 traballadores.\nSuelo Empresarial do Atlántico xestiona 13 parques empresariais en Galicia, que suman máis de 4 millóns de metros cadrados, situados nas provincia de Lugo --Monforte de Lemos, Mondoñedo, Chantada e Rábade—, da Coruña –Malpica, Vimianzo, Cee, A Laracha, A Pobra do Caramiñal, Muros e Rianxo—e de Pontevedra –Vilanova de Arousa e Catoira- e nos que se asentan máis dun centenar de empresas.\nSuelo Empresarial do Atlántico, S.L., S. M.E., é unha sociedade participada nun 83,44% polo Ministerio de Transportes, Movilidad y Agenda Urbana, a través de Sepes; nun 14,26% pola Consellería de Medio Ambiente da Xunta de Galicia, a través do Instituto Galego da Vivenda e Solo; nun 1,65% por ABANCA e un 0,65% pola Xunta, e creada co obxectivo de desenvolver e comercializar parques empresariais en Galicia.


O RECUNCHO DE NUNO: 2018\nDesde o Equipo de Biblioteca do CEIP Plurilingüe A Cristina enviámosvos as seguintes recomendacións lectoras para desfrutar neste Nadal.\nAdemais, no expositor do colexio podedes atopar unha selección de títulos relacionados con estas datas.\nE, por suposto, estes días divertímonos moito e todo o alumnado do centro puido desfrutar na biblioteca dunhas curtametraxes sobre o Nadal.\nEsperamos que desfrutedes moito destas datas tan especiais.\nPublicado por Nuno ás 09:27 Ningún comentario:\nEtiquetas: Actividades, Fomento da lectura, Nadal, Rede bibliotecas\nAproveitando o día internacional da diversidade funcional os nenos e nenas de Educación Infantil poideron desfrutar dun contacontos moi especial das mans da profe Adriana e o amigo Elmer.\nGrazas á historia de Elmer, recordamos que todos somos iguais pero ao mesmo tempo tamén somos diversos; todos somos valiosos polas nosas cualidades, e aceptámonos do mesmo xeito que respectamos aos demais coas súas diferenzas.\nPublicado por Nuno ás 10:10 Ningún comentario:\nEtiquetas: Actividades, Contacontos, Día internacional da diversidade funcional, Fomento da lectura, Rede bibliotecas\nUNIDOS CONTRA A VIOLENCIA DE XÉNERO\nNesta entrada queremos amosar a celebración do día internacional contra a violencia de xénero no CEIP Plurilingüe A Cristina.\nO 26 de Novembro unimos as nosas mans contra a violencia de xénero.\nEn colaboración co Equipo de Dinamización da Lingua Galega traducimos a cantiga de Hueco e Hanna "se acabaron las lágrimas" á nosa lingua e cantamos o retrouso no patio do colexio. Para iso, utilizamos as mans que fixemos todos os nenos do centro co lema "STOP, NON MAIS BÁGOAS".\nAdemais, ao longo destas semanas estamos visualizando unhas curtametraxes de concienciación sobre este tema.\nDeixámosvos algunha mostra das aulas que xa estiveron traballando coas curtas.\nPublicado por Nuno ás 19:58 Ningún comentario:\nEtiquetas: Actividades, Día Internacional Contra a Violencia de Xénero, Rede bibliotecas\nEste ano quixemos celebrar a igualdade, a liberdade, a tolerancia, o amor, o respecto e a vida a través da música.\nA canción escollida para tal fin foi "se acabaron las lágrimas" de Huecco e Hanna.\nAdemais, deixámosvos unha serie de recomendacións lectoras para desfrutar estes días.\nPublicado por Nuno ás 20:05 Ningún comentario:\nEtiquetas: Actividades, ALFIN, Día Internacional Contra a Violencia de Xénero, Rede bibliotecas\nA entrada de hoxe está adicada aos nenos, xa que como sabedes é o DÍA UNIVERSAL DA INFANCIA.\nAínda que consideramos que o respecto pola infancia, os dereitos e os valores deben de traballarse no día a día, é unha gran oportunidade para celebralo entre todos.\nPor iso, hoxe, os nenos de 6º de Educación Primaria fixeron unhas lecturas moi especiais ao resto de alumnado do centro. Aproveitando que este ano as bibliotecas escolares están adicadas á poesía fixemos uns preciosos recitados.\n4º Educación Infantil:\n5º Educación Infantil:\n6º Educación Infantil:\n4º A Educación Primaria:\n4º B Educación Primaria:\nE, recibiron uns diplomas pola súa participación, esforzo e dedicación.\nMoitas Grazas a tod@s!!! Sodes fantásticos!!!\nPublicado por Nuno ás 16:18 Ningún comentario:\nEtiquetas: Actividades, ALFIN, Día Universal da infancia, Poesía, Rede bibliotecas


Campionato Mundial de Fórmula 1 de 1966 - Wikipedia, a enciclopedia libre\nCampionato Mundial de Fórmula 1 de 1966\nCampionato Mundial de Fórmula 1 da FIA de 1966\nPrevio: 1965 Vindeiro: 1967\nO Australiano Jack Brabham gañador do campionato mundial de pilotos de 1966.\nO Campionato Mundial de Fórmula 1 de 1966 foi a 17ª tempada de Fórmula 1 organizado pola Fédération Internationale de l'Automobile (FIA), e a 9ª Copa Internacional de construtores de F1. Os dous títulos disputáronse simultaneamente con nove Grandes Premios que se iniciaron o 22 de maio e finalizaron o 23 de outubro.\n4 Clasificación do Mundial de Pilotos de 1966\n5 Clasificación do Mundial de Construtores de 1966\nA tempada foi a primeira da fórmula de "3" litros, que viu duplicar a capacidade máxima do motor da campaña anterior. Os construtores británicos víronse obrigados a buscar outros motores logo da retirada das carreiras de Climax. Ferrari parecían os favoritos, pero John Surtees deixou o equipo tras a carreira de Le Mans, uníndose a Cooper. Jack Brabham gañou o seu terceiro campionato, esta vez nun coche de fabricación propia. Bruce McLaren e Dan Gurney emularon a Brabham mediante a construción do seu propio coche, aínda que con pouco éxito inicial. BRM e Lotus utilizaron motores de dous litros a maior parte da tempada. O novo motor BRM H16 foi un fracaso en gran medida, a pesar de que Jim Clark utilizouno no seu Lotus para gañar o Gran Premio dos EUA. Baixo as novas regulacións, os coches que non completaran polo menos o 90% da distancia da carreira non se clasificaban e non recibían puntos, aínda que terminaran entre os seis primeiros.\nGran Premio de Mónaco Mónaco 22 de maio Jim Clark Lorenzo Bandini Jackie Stewart BRM D Resultados\nGran Premio de Bélxica Spa-Francorchamps 12 de xuño John Surtees John Surtees John Surtees Ferrari F Resultados\nGran Premio de Francia Reims-Gueux 3 de xullo Lorenzo Bandini Lorenzo Bandini Jack Brabham Brabham-Repco G Resultados\nGran Premio do Reino Unido Brands Hatch 16 de xullo Jack Brabham Jack Brabham Jack Brabham Brabham-Repco G Resultados\nGran Premio dos Países Baixos Zandvoort 24 de xullo Jack Brabham Denny Hulme Jack Brabham Brabham-Repco G Resultados\nGran Premio de Alemaña Nürburgring 7 de agosto Jim Clark John Surtees Jack Brabham Brabham-Repco G Resultados\nGran Premio de Italia Monza 4 de setembro Mike Parkes Ludovico Scarfiotti Ludovico Scarfiotti Ferrari F Resultados\nGran Premio dos Estados Unidos Watkins Glen 2 de outubro Jack Brabham John Surtees Jim Clark Lotus-BRM F Resultados\nGran Premio de México Hermanos Rodríguez 23 de outubro John Surtees Richie Ginther John Surtees Cooper-Maserati D Resultados\nOs seguintes equipos e pilotos competiron no Campionato Mundial de Fórmula 1 de 1966.\nBRM P60 1.9 V8 F Mike Spence Todas\nClasificación do Mundial de Pilotos de 1966[editar | editar a fonte]\nPara o campionato só contaron os 5 mellores resultados. Os puntos para o Campionato Mundial de Condutores de 1966 outorgáronse da seguinte forma 9-6-4-3-2-1 aos seis finalistas en cada carreira.\nJim Clark Ret Ret NTS 4 3 Ret Ret 1 Ret 16\nMike Spence Ret Ret Ret Ret 5 Ret 5 Ret NTS 4\nBob Bondurant 4 Ret 9 Ret 7 DSC Ret 3\nBruce McLaren Ret NTS 6 NTS 5 Ret 3\nPeter Arundell NTS Ret Ret Ret 12 8 6 7 1\nRonnie Bucknum R 8 0\nChris Amon 8 NSC 0\nGuy Ligier NC NC NC 10 9 NTS 0\nPhil Hill NSC 0\nSilvio Moser NTS\nGerhard Mitter NTS\nClasificación do Mundial de Construtores de 1966[editar | editar a fonte]\nBrabham-Repco gañador do campionato mundial de construtores de 1966\nFerrari obtivo o segundo lugar no título de construtores\nOs puntos para o Campionato Mundial de Construtores de 1966 outorgáronse da seguinte forma 9-6-4-3-2-1 aos seis finalistas en cada carreira. Só puntuaba o coche mellor clasificado de cada fabricante, en cada carreira.\nEagle-Climax NC 5 Ret Ret 7 NSC DSC 5 4\nBrabham-BRM Ret 6 8 8 Ret NSC 1\nMcLaren-Serenissima NTS 6 1\n↑ Só os 5 mellores resultados contaron para o campionato. Os números sen paréntese son os puntos do Campionato, as cifras entre paréntese son o total de puntos anotado.\nWikimedia Commons ten máis contidos multimedia na categoría: Campionato Mundial de Fórmula 1 de 1966\nTraído desde «https://gl.wikipedia.org/w/index.php?title=Campionato_Mundial_de_Fórmula_1_de_1966&oldid=5862474»


Publicado o acordo regulador para os funcionarios betanceiros | Hemeroteca de Xornal de Betanzos\nPublicado o acordo regulador para os funcionarios betanceiros\nO Pazo Municipal de Betanzos\nA Consellería de Emprego e Economía Social publicou o pasado venres no Boletín Oficial da Provincia a resolución pola que se inscribe no rexistro o acordo regulador do persoal funcionario do Concello de Betanzos. O acordo foi subscrito pola mesa de negociación o 20 de xuño de 2016 e ratificado polo pleno o 20 de decembro dese mesmo ano. Este documento regulará as condicións de traballo do persoal e os seus dereitos e obrigacións.\nA necesidade dun acordo regulador foi posta en numerosas ocasións sobre a mesa polo persoal de Betanzos, que se viu abocada a realizar a súa actividade en numerosas ocasións nunha situación de caos e sen o preceptivo marco, como admitiron todos os grupos da Corporación.\nEtiquetas : convenio persoal, emprego público, persoal, Xunta\n← Bergondo aprende á veciñanza a combatir plumachos e velutinas\nO alcalde de Sada cesa no GALP ao edil do BNG e abre unha crise política no tripartito →\nDeteñen a un home tras dar positivo en alcol tras un accidente na AP9\nCoirós, Abegondo, Paderne e Betanzos piden un obradoiro de emprego compartido sobre dependencia\nDimite Antón Sánchez dando paso a Eloi Babío\nPrograma completo das festas de Sada\nA 500 días del examen


CLUBE BALONCESTO BURELA: mayo 2014\nFin de liga para os alevíns\nFinal dos alevíns con derrota\nNova xornada (9ª) da liga de Minibasket FGB e nova derrota do CB Burela diante do Basket Schooll de Ferrol por 39-72 en Vista Alegre. A este partido se chegaba coa baixa de Alex enfermo e co benxamín Antón moi mermado.\nOs nosos en Vista Alegre\nDe novo un mal inicio (3-22) marcou un partido que podía ser máis igualado, con moitas precipitacións, pérdidas e erros na finalización. Un segundo cuarto devolveu ó equipo ó partido (15-25), pero o mal terceiro cuarto (17-40) deixou o partido sentenciado.\nA segunda metade non cambiou nada as cousas e a diferencia aumentou ata os 33 puntos (39-72), sendo Miguel e Pablo R. os máis destacado no equipo local.\nCon este resultado finaliza a liga dos nosos, coa seguinte xornada (10ª) xa disputada (e victoria diante Rosalía de Lugo) a clasificación en 5ª posición cumple cun aprobado coas espectativas do inicio da competición.\nClasificación final dos nosos\nPublicado por CLUBE BALONCESTO BURELA a las 17:46\nDerrota alevín en Culleredo\nDerrota dos alevíns (Culleredo) e amigables\nNova derrota dos alevíns na cancha do segundo clasificado, o CB Culleredo, equipo que na primeira volta non nos deu ningunha opción en Burela. O resultado final foi 52-38, pero resulta demasiado abultado para os méritos de un e outro equipo.\nPablo R. en defensa\nUn bo inicio (7-7) e dous malos cuartos ( 25-9) deron paso a un bo segundo tempo onde os nosos gañaron os dous últimos cuartos pero non foron capaces de meterse no partido ó fallar 22 dos 26 tiros libres que tiveron e polas precipitacións no pase ou en entradas a canasta (ata 7 entradas sen oposición falladas).\nEn Culleredo destacaron en anotación Alex e Pablo R. e o aporte cada día máis consistente do benxamín Antón (2005).\nO equipo segue a medrar, cada día compiten mellor , pero a falta de competición ata decembro lles está privando dun plus que os faría máis competitivos.\nO vindeiro domingo reciben ós ferroláns de basket Scholl (seguramente 17h.) para despedir a liga, onde teñen asegurada a 5ª praza.\nPor outro lado foi un fin de semana de amigables para as categorías sen liga:\nVictoria das Benxamín femininas diante de Lourenzá-Mondoñedo en Vista Alegre por quince puntos de diferencia (40-25).\nDerrota das infantís femininas (o equipo que será infantil o ano que ven) diante de Lourenzá 21-31, pola diferencia física e de idade, polo que este equipo terá un gran futuro.\nVictoria das infantís (2000) en Vegadeo por 4 puntos de diferencia, onde souperon xogar nunha pista sempre dificil e só se desprazaron as xogadoras que o ano que ven pasan a cadetes.\nGran victoria dos prebenxamíns , cunha diferencia abultada en Vegadeo, na demostración do potencial dos máis pequenos, ós que lles toca darnos moitas alegrías no minibasket na temporada 2014/15.\nPublicado por CLUBE BALONCESTO BURELA a las 17:48\nTorneo Concello de Cervo: Casi pleno\nUn primeiro posto e dous segundos en San Cibrao\nDestacada participación dos equipos de Minibasket no Torneo Concello de Cervo que se celebrou na Praza do Campo de San Cibrao o pasado sábado día 10 . Os equipos do Cb Burela acapararon as finais e só o CB Ribadeo se impuxo en categoría benxamín.\nAlevíns masculino e feminino, finalistas en San Cibrao\nNa categoría alevín os equipos masculino e feminino coparon as dúas primeiras posicións e non deron opción ó combativo equipo local. O equipo masculino gañou con moita diferencia os seus partidos e non deu opcións ós seus rivais.\nNa categoría Benxamín, boa participación do equipo A e B, conseguindo un segundo posto o equipo A ó perder na final diante do CB Ribadeo, e sendo o equipo B o terceiro clasificado despois de deixar no camiño ó CB Viveiro e ás Escolas Deportivas de Cervo. No caso de levar un só equipo o noso clube tería moitas opcións de gañar pero a articipación de todos os nenos e nenas que adestran cada semana está por encima de resultados a curto prazo.\nBenxamín A e B en San Cibrao\nMoi bo ambiente en San Cibrao cunha climatoloxía excelente, nun tipo de competición ó aire libre que achega o basket nas súas categorías de formación ó público en xeral. Desde o Cb Burela se intentará realizar este verán algún tipo de competición parecida en Burela.\nA delegación do Cb Burela no torneo\nPor último destacar que o noso clube foi o máis representado tanto en equipos como en número de participantes en este torneo, polo que debemos felicitarnos ó ver o traballo dos últimos anos reflexado tanto en número de deportistas como na calidade individual e colectiva dos equipos presentes.\nPublicado por CLUBE BALONCESTO BURELA a las 0:30\nBase : Derrota dos alevíns en Vista Alegre\nEstudiantes Lugo gaña en Vista Alegre\nO equipo alevín masculino do CB Burela que compite en 1ª división galega recibía en Vista Alegre ó líder do grupo, Estudiantes de Lugo , equipo invicto con gran superioridade física e que xa nos gañou dúas veces neste ano 2014. O obxectivo era mellorar o xogo con respecto á primeira volta e competir cos lucenses polo menos en algún cuarto.\nO partido non foi brillante dos nosos, que baixan o nivel diante de equipos físicos e altos, non acabaron de pensar que podían facerlles daño no 1x1, e xa no primeiro cuarto a diferencia marcouse polos rebotes ofensivos (4-11) e polas perdas de balón (21), sendo a tónica da primeira metade que rematou cun resultado 17-34.\nNa reanudación un cuarto sen anotar deixaba un 17-42 para iniciar o 5º periodo no que os nosos con máis forza e seguridade empataron (10-10) e demostraron que a diferencia non é tan grande. O último cuarto rematou por ampliar a diferencia ata o 33-63 final.\nOs alevíns nun tempo morto en Vista Alegre\nEn anotación Miguel, Pablo e Adrián levaron o peso con 23 puntos dos 33 do equipo.\nMención aparte merece a arbitraxe, cun criterio incomprensible , pitando o máis mínimo contacto pero sen pitar faltas perigosas para os nenos, deixando moita marxe na regla dos pasos e favorecendo a defensa máis física. O equipo máis forte (forza e altura) sempre gaña con estas arbitraxes , e aínda que nos falta un escalón (ou dous) para cpmpetir cos de Lugo, a diferencia técnica e táctica entre os dous equipos non é tan grande.\nTamén debemos destacar a mellora na competitividade dos nosos nenos, que se van adaptando a xogar cos mellores equipos do Norte de Galicia, o que nos vai dar ventaxa á hora de enfrentarnos ós equipos da nosa comarca.\nPublicado por CLUBE BALONCESTO BURELA a las 18:39\nBASE : O BENXAMÍN A ROZA O PROVINCIAL\nBo nivel da canteira do CB Burela coa disputa da final provincial en Vilalba diante do Cidade de Lugo, con victoria apretadísima dos capitalinos por 50-48. O equipo de Manolo sempre deu a cara e só as eliminacións por faltas de Pablo Fdez. (faltando 4 minutos) e de Javier (último minuto) deixaron moi reducida a rotación dos nosos.\nGran éxito da nosa base, con dous equipos benxamíns competitivos (unidos poderían ser campións) que nos asegura minutos de xogo e competición para todos os nenos e tamén aumenta o nivel dos nenos de 1º ano ou que acaban de chegar ó baloncesto.\nNos últimos tres anos somos asiduos de finais provinciais en minibasket e preminibasket, e só nos falta un peldaño máis para rematar estas competicións con victoria. Gran traballo de Manolo e Lolo nos adestramentos.\nOs alevíns perden en Ferrol na prórroga\nPor outra banda o noso alevín masculino de liga FGB perdeu na prórroga contra Basket Ferrol a domicilio nun partido no que o mal inicio (nos dous primeiros cuartos perdíamos de 15 ptos.) , erros de canastras fáciles (bandexas) e pérdidas de balón impediron ós nosos voltar de Ferrol coa sorpresa dunha victoria. Destacaron Miguel e Adrián nun colectivo no que debutou o benxamín de 1º ano Joaquín.\nBoas sensacións de equipo unha vez adaptados á liga que nos da esperanzas de competir contra os equipos máis fortes da liga nas vindeiras 3 xornadas. O primeiro plato o domingo en Burela diante dos líderes Estudiantes de Lugo.\nPublicado por CLUBE BALONCESTO BURELA a las 18:22\nCampionas galegas de 2ª división\nGran partido en Vista Alegre entre os dous mellores equipos de 2ª división galega con victoria final para o CB Burela sobre Seis do Nadal de Vigo 73-72, que , coa victoria en Vigo , da o título de campionas ás nosas.\nGran ambiente en Burela para presenciar a final, con 250 espectadores animando ó equipo local e levando ás nosas xogadoras co seu impulso.\nCoa presencia do vicepresidente da FEGABA, o alcalde e concelleira de deportes de Burela, representantes políticos locais e do nos maior patrocinador Pescados Rubén no palco de autoridades, o partido era o máis importante da historia recente do noso clube, e o máis importante do baloncesto feminino de xogadoras da comarca. E non decepcionou en absoluto porque as alternativas no marcador, intensidade, nervos, etc , fixeron que os presentes pasaran unha moi boa tarde de baloncesto.\nO partido iniciábase con boas sensacións para o CB Burela, boa defensa, ataques rápidos, dominio no rebote, facían coller as primeiras ventaxas ás locais 11-4, pero as viguesas son un gran equipo e forzando erros das nosas no pase conseguiron remontar e colocarse por diante ó rematar o primeiro cuarto (15-20).\nO partido nos seus momentos máis tensos\nAs rivais, co tiro exterior como mellor arma, conseguían a súa mellor diferencia cun 20-28 no marcador, polo que tocaba contrarrestar con cambios defensivos e a aparición de Margarita con 10 puntos no cuarto para deixar o partido igualado ó descanso (33-35).\nA segunda metade non era para cardíacos, pero as nosas fixeron o seu mellor baloncesto neste cuarto cun parcial 20-12 (53-47 no acumulado), gran intensidade defensiva, movemento do balón para salvar a agresiva zona rival , deixando que as nosas xogadoras soñaran coa victoria.\nO último cuarto foi toda unha odisea, pasando por ventaxas locais que casi finiquitaban o partido, remontada visitante a base de triples e presión (5 triples consecutivos) cun marcador 60-65 que lles daba a final a falta de 4 minutos, e o esforzo final das de Burela cunha boa defensa que nos levou a ematar o partido e poñernos por diante no último minuto, para rematar cunha victoria doble que nos fai campionas galegas.\nXogaron e anotaron: Lucía C. 6, Mar 14, Tatiana 5, Tamara, Marta 12, Margarita 24, Claudia 2, Adela 6 e Celia 4. Non xogaron Saray e Katia.\nParciais: 15-20 / 18-15 / 20-12 / 20-25 - 23 faltas, sen eliminadas\nO equipo coa camiseta adicada a Lucía Paz coas medallas.\nGracias Celia, adela , Alba, Marta, Saray, Rubal, Margarita, Tamara, Claudia,\nKatia, Lucia Carabán, Tatiana, Lucía Paz e Mar\nDestacaron todas polo esforzo realizado, destacando no ataque Margarita con 24 puntos, no rebote Mar e na defensa o resto con especial mención ás junior que nos axudan cada día con minutos de calidade e que , as veces , non saen a xogar pero son moi importantes.\nPremio merecido a un grupo que traballou moito durante os dous últimos anos, adestrando ata 3 sesións moitas semanas ( con exámemes....) , doblando adestramentos e partidos co equipo junior, pero aguantando ata o final cunha actitude sobresaínte.\nAs rivais, as viguesas de Seis do Nadal-Coia, un gran equipo, con grandes xogadoras, pelexando ata o último segundo, que lle da aínda máis mérito a esta final, que se xogou cunha gran deportividade polos dous equipo e aficións, nun exemplo para os moitos nenos e nenas do nosos clube que estaban presentes.\nNoraboa ó Seis do Nadal polo seu equipo e o subcampionato !!\nFoto de familia das finalistas despois de rematar o partido\nMención especial para o adestrador, Rubal, con dúas finais en dous anos , para Madar que co seu traballo diario fai posible este equipo e para o resto de directiva e colaboradores que nos aportan moito. Gracias\nPublicado por CLUBE BALONCESTO BURELA a las 0:26\nFINAL en VISTA ALEGRE\nCB BURELA - SEIS DO NADAL\nEste sábado recibimos a visita do Seis do Nadal-Coia de Vigo no partido de volta da final da 2ª feminina galega. O partido vaise disputar no pabillón Vista Alegre ás 19,30 h e o CB Burela trae de Vigo unha renda de 4 puntos (54-58 na ida) polo que o partido está aberto a calquera resultado.\nEstarán presentes o vicepresidente da Federación Galega, representantes do Concello e grupos políticos de Burela, así como os patrocinadores principais do clube, pescados Rubén e ABSA.\nDesde o CB Burela animamos á familia do noso clube (xogadores de categorías inferiores, pais/nais, simpatizantes) así como ós amantes do baloncesto da Mariña a disfrutar de esta final , sendo a entrada gratuita.\nPara o noso clube estar nesta final é xa un éxito, despois dun ano no que as xogadoras e o adestrador traballaron moito para elevar o nivel do ano anterior.\nPublicado por CLUBE BALONCESTO BURELA a las 17:08\nCanteira: O Benxamín A campión do grupo Norte\n-Campionato e sábado de provinciais para os benxamíns\nO CB Burela Benxamín A rematou a liga (grupo Norte de Lugo de preminibasket FGB) cun brillante campionato despois de gañar de novo ó noso equipo B 59-33 e rematar a liga cun balance de 10 victorias e dúas derrotas. O equipo dirxido por Manolo Cobas impón a súa lei na Costa diante do favorito CB Ribadeo e co bo papel do equipo Benxamín B do Cb Burela que acadou a terceira posición e que nos da boas esperanzas para a vindeira liga 2014/15.\nDaniel, Hugo, Manolo, Javier, Pablo\nLuís, Jorge, Gabriel e Raúl\nEste equipo formado por nenos do 2003 acompañados por prebenxamíns do 2005 fixo unha liga moi regular e só perdeu dous partidos en Ribadeo . Nas súa filas destaca a aportación de Hugo ,Pablo e Luís como veteranos , os recén chegados Javier e Daniel e os prebenxamíns dos que destaca Raúl.\nAgora toca disputar a Final provincial diante do Cidade de Lugo o vindeiro sábado día 3 de maio , rival co que xa coincidiron na final do pasado Torneo da Deputación de Lugo.\nDesexámoslle sorte ós de Manolo, pero a clasificaión para a final xa é un obxetivo moi importante polo que unha victoria sería a guinda do pastel.\nEn Alevíns por fín boas noticias, coa victoria do Alevín A de Suso Rey en Lugo diante do ANPA Rosalía se Castro por 34-40. Primeira victoria en liga FGB Minibasket Masculino nun partido cheo de imprecisións pero no que os nosos souperon remontar nos últimos cuartos. Esta semana teñen doble compromiso siante do ANPA Rosalía en Burela (xoves 1 , 17h) e o domingo 4 en Ferrol (17h) diante do CB Ferrol.\nNas ligas FGB infantís doble derrota no final das ligas :\nFeminina, con derrota en Burela diante Cidade de Lugo 39-41 nun partido no que as de Madar volveron a ter pouca sorte nos finais apretados. Destacou novamente Paula con 16 puntos . O equipo remata na 4ª posición con 6 derrotas pero cunha melloría no xogo de equipo con respecto á primeira fase.\nMasculina, derrota na prórroga dos de Angel Cao 60-63, nun final apretado contra Ciade de Lugo en Vista Alegre. A rotación insuficiente (5 xogadores por irse os alevíns ara xogar en Lugo) e os fallos nos tiros libres nos momentos finais condederon ós de Lugo unha prórroga onde se fixo aínda máis evidente a falta de recambios. rematan a liga na 3º posición provincial (se gañaran serían segundos) sendo unha gran clasificación para este equipo que se fixo corto conforme pasaban as xornadas.\nPublicado por CLUBE BALONCESTO BURELA a las 1:33


A área de cultura retomará a programación ao remate do estado de alarma - Viva Lugo\nInicio Varios A área de cultura retomará a programación ao remate do estado de...\nA edil de Cultura, Turismo e Promoción da Lingua, Maite Ferreiro, anunciou que, para tentar reducir as consecuencias que a crise sanitaria do COVID19 producirá no sector cultural, “dende a área de Cultura estamos traballando para reprogramar o calendario de actividades culturais do 2020”. Segundo indicou a edil de Cultura, “estamos buscando novas datas para desenvolver os espectáculos adiados, e garantimos as aportacións municipais comprometidas con todas aquelas actividades ás que non sexa posíbel atopar unha nova data”.\nA área de Cultura manterá a colaboración e o apoio ao sector cultural e ao tecido asociativo da cidade. Segundo declarou Maite Ferreiro, “retomarase a actividade nas instalacións culturais dependentes desta área en canto sexa posíbel”. “Esta crise sanitaria é unha situación excepcional, e dende a área de Cultura debemos dar tamén unha resposta tamén excepcional”, afirmou Maite Ferreiro, que engadiu “para as estruturas profesionais da cultura galega estamos diante dun contexto de loita pola propia supervivencia, e dende as institucións temos o deber de colaborar con este sector”.\nSegundo Maite Ferreiro, “unha vez remate o estado de alarma agardamos poder avanzar de cara a materializar dunha vez a cesión do novo auditorio”. Para a edil de Cultura, “as novas instalacións permitirannos manter a programación adiada e a continuar co calendario previsto para este ano”.\nArtículo anteriorPlan Reanima Lugo – Axudas a autónomos, empresas e familias\nArtículo siguiente#nacasaedesdeacasa, miradas lucenses sobre o confinamento.


O BNG reclama un plan de emerxencia e a adecuación das instalacións municipais para a prevención de riscos - Novas - BNG de Santiago de Compostela - BNG - Bloque Nacionalista Galego\nRequire un protocolo e a sinalización dos puntos de saída en caso de ter que evacuar o Pazo de Raxoi\nBNG de Santiago 19 set. 2019 - 13:36\nSantiago de Compostela, 19 de setembro de 2019.- O grupo municipal do BNG levará unha pregunta ao Pleno de setembro para coñecer cando ten previsto o Goberno local facer un plan de emerxencia e adecuar as instalacións do Pazo de Raxoi e demais oficinas municipais para a prevención de riscos.\nAs instalacións municipais no Pazo de Raxoi carecen dun plan de emerxencia, como lle correspondería a un edificio público con centos de persoas nas oficinas e con servizos de atención á veciñanza. Tampouco hai un protocolo en caso de ter que evacuar o edificio por mor dun incidente como un incendio, inundación, movemento sísmico ou ataque intencionado dalgún outro tipo.\nA iniciativa do BNG recolle tamén que nin sequera está sinalizada a ruta nin os puntos de saída, cando se trata dun edificio que recibe atención ao público, nin a localización de extintores, nin hai desfibriladores, nin iluminación de emerxencia nas escaleiras, nin protección nas portas cando miden menos do regulamentado, nin sistema de alarma sonora para indicar que se debe abandonar o edificio. A iso súmase que os extintores levan máis dun lustro coa data da revisión caducada.\nDeste xeito, o BNG quere saber cando se van adecuar as instalacións do Pazo de Raxoi e demais oficinas municipais para a prevención de riscos e a sinalización de saídas para evacuación do edificio.


Bernie Ecclestone - Wikipedia, a enciclopedia libre\nBernie Ecclestone (91 anos)\n2 (0 saídas)\nGran Premio de Mónaco de 1958\nGran Premio do Reino Unido de 1958\nBernard Charles "Bernie" Ecclestone, nado o 22 de outubro de 1930 en Suffolk, Inglaterra, é o presidente e CEO da Formula One Management e Formula One Administration, e como tal é considerado a meirande autoridade na Fórmula 1. O seu control deste deporte, conseguido a través da venda dos dereitos televisivos na década dos 70, é económico, pero baixo os termos do Acordo da Concordia el e máis as súas empresas tamén manexan a administración, organización e loxística de cada Gran Premio de Fórmula 1. Ecclestone foi despedido da súa posición como executivo principal de Formula One Group o 23 de xaneiro de 2017, despois da toma de posesión por Liberty Media no 2016.\n1.2 Adquisición de equipos\n1.3 Conflito FISA-FOCA\n1.4 Actividade recente\n2 Escándalo do Partido Laborista\n3 Datos persoais\nEcclestone naceu en Ipswich, Suffolk, Inglaterra, para logo mudarse preto de Londres. Abandonou os seus estudos aos 16 anos para traballar e custearse o seu hobby, as motocicletas. Inmediatamente logo da Segunda Guerra Mundial, Ecclestone comezou o seu negocio de partes de motocicletas, e formou a compañía Compton Ecclestone, xunto con Fred Compton. A súa primeira carreira como piloto foi na Fórmula 3 de 500cc. Participou en moi poucos eventos, e decidiu abandonar estas competicións en 1951, logo dun accidente no circuíto de Brands Hatch.\nAdquisición de equiposEditar\nLogo do seu accidente, Ecclestone temporalmente abandonou as carreiras para levar a cabo varios negocios. Con todo retornou ao ambiente automobilístico en 1957, como preparador de Stuart Lewis-Evans, e comprou o equipo Connaught, escuadra que contaba nas súas filas con pilotos como Lewis-Evans, Roy Salvadori, Archie Scott-Brown, e Ivor Bueb. O mesmo Ecclestone intentou, sen éxito, clasificar no Gran Premio de Mónaco de 1958.\nBernie continuou sendo o preparador de Lewis-Evans cando este pilotou para Vanwall. O inglés sufriu queimaduras severas cando o seu motor explotou no Gran Premio de Marrocos, e morreu como consecuencia destas feridas seis días despois. Ecclestone resultou impactado de tal forma que abandonou as competicións novamente.\nCon todo, a súa amizade con Salvadori levouno a converterse no preparador de Jochen Rindt e a ser dono en forma parcial do seu equipo de Fórmula 2, Lotus (cuxo outro piloto era Graham Hill). Rindt, mentres se encamiñaba ao Campionato do Mundo en 1970, morreu nun accidente no circuíto de Monza, aínda que postumamente logrou ser proclamado campión.\nA principios de 1972, Ecclestone comprou o equipo Brabham, e así iniciou o seu control da F1, formando a Asociación de Construtores de Fórmula 1 (FOCA, nas súas siglas en inglés), xunto a Frank Williams, Colin Chapman, Teddy Mayer, Ken Tyrrell, e Max Mosley.\nEcclestone asumiu o control de FOCA en 1978 con Mosley como o seu conselleiro legal. Xuntos negociaron unha serie de asuntos legais coa FIA e Jean-Marie Balestre. Ecclestone estableceu a Formula One Promotions and Administration (FOPA), para dividir as ganancias televisivas, dándolle un 47% destas aos equipos, 30% á FIA, e 23% á FOPA (é dicir a si mesmo). A cambio disto, a FOPA faríase cargo do diñeiro dos premios.\nOs dereitos televisivos dividíronse entre as empresas de Ecclestone, os equipos e a FIA na década dos 90, pero Ecclestone en 1997 negociou o Acordo da Concordia. A cambio de certos pagos anuais, el mantería os dereitos televisivos. O acordo cos equipos finaliza a fins de 2007, e coa FIA, a fins de 2012.\nA pesar dunha operación de corazón e un triplo bypass en 1999, Ecclestone mantivo as enerxías para promover os seus propios intereses de negocios. Reduciu a súa participación na SLEC (dona de varias compañías de management de F1) a un 25%, aínda que seguiu retendo o control completo das compañías.\nFoi tamén en 1999, que Terry Lovell publicou unha biografía de Ecclestone titulada Bernie's Game: Inside the Formula One World of Bernie Ecclestone (ISBN 1-84358-086-1).\nEn outubro de 2004, Ecclestone estivo envolvido nunha polémica que tivo gran repercusión nos medios, cando non logrou un acordo co entón presidente do British Racing Drivers' Club Jackie Stewart, con referencia ao futuro do Gran Premio do Reino Unido. Isto ocasionou que a carreira non fose tida en conta no calendario provisional da tempada 2005. No entanto, tras un conclave no cal participaron os 10 directores de escuadra da categoría, acordouse unha serie de recortes orzamentarios e a carreira foi reincorporada no calendario. Un contrato asinado o 9 de decembro asegurou a continuidade do Gran Premio por cinco anos.\nA mediados de novembro de 2004, os tres bancos que conforman Speed Investments, que ten unha participación do 75% na SLEC, (que á súa vez é a controlante da máxima categoría) iniciaron unha demanda a Ecclestone para lograr un maior control sobre esta actividade deportiva. Tratábase de Bayerische Landesbank, J.P. Morgan Chase e Lehman Brothers, e a acción levada a cabo xerou rumores de que Ecclestone podería chegar a perder o control que mantivera por máis de 30 anos. O 23 de novembro iniciouse unha audiencia de dous días, tras a cal o xuíz Andrew Park anunciou que o veredicto se sabería logo dalgunhas semanas. O 6 de decembro de 2004, Park leu o seu veredicto, que constataba que "no xuízo quedaba claro que a demanda presentada por Speed era correcta e [el] debe, polo tanto, facer as declaracións que solicita." [Ligazón morta] Con todo, Ecclestone insistiu que o veredicto -visto case universalmente como un recorte legal do seu control sobre a Fórmula Un- "non significaría nada" [Ligazón morta][Ligazón morta]. Ecclestone fixo saber a súa intención de apelar a decisión xudicial.\nAo día seguinte, na reunión cos xefes de equipo no Aeroporto de Heathrow en Londres Ecclestone ofreceu aos equipos un total de £260 000 000 ao longo de tres anos como compensación por apoiar unanimemente o Acordo da Concordia, que expira en 2008 [Ligazón morta][Ligazón morta]. Semanas máis tarde, Gerhard Gibkowsky, un membro do Consello de Bayerische Landesbank e o presidente de SLEC, anunciou que os bancos non tiñan ningunha intención de quitar a Ecclestone da súa posición de control [Ligazón morta][Ligazón morta].\nNunha das máis recentes polémicas en que estivo involucrado, Ecclestone viu como 14 de 20 autos negáronse a participar no Gran Premio dos Estados Unidos de 2005, que levou a cabo en Indianápolis. As sete escuadras que se negaron a participar, debido a dúbidas sobre a seguridade dos pneumáticos Michelin, solicitaban un cambio nas regras ou ben no trazado do circuíto. A pesar das reunións de último momento sostidas entre Ecclestone, Max Mosley e os directores dos equipos, non se chegou a un acordo e Ecclestone volveuse un dos obxectivos das queixas do público. A pesar de non ser a causa directa do problema, xornalistas e afeccionados culpárono de non tomar control da situación e imposto unha solución, dada a posición de poder en que se atopaba.\nO 25 de novembro de 2005, CVC Capital Partners anunciou que compraría as accións de Ecclestone no Grupo Fórmula Un (25% da SLEC) así como tamén as de Bayerische Landesbank (controlada por Speed Investments). Desta forma, Alpha Prema quedou co 71.65% da participación no Grupo Fórmula Un. Ecclestone utilizou os ingresos por devandita venda para adquirir unha parte da nova compañía, aínda que a proporción das participacións CVC / Ecclestone aínda se descoñece. O 6 de decembro Alpha Prema comprou a participación de JP Morgan en SLEC para aumentar a súa participación no negocio da Fórmula 1 ao 86%, quedando o restante 14% en mans de Lehman Brothers.\nEcclestone foi despedido da súa posición como executivo principal de Formula One Group o 23 de xaneiro de 2017, despois da toma de posesión por Liberty Media no 2016.\nEscándalo do Partido LaboristaEditar\nEn 1997, Bernie Ecclestone viuse involucrado nun escándalo político, cando transcendeu que doara un millón de libras ao Partido Laborista do Reino Unido. Este feito causou unha forte polémica cando o goberno (daquela en mans dos laboristas) cambiou a súa política para permitir á Fórmula 1 seguir sendo auspiciada polas tabacaleiras. Tempo despois, o Partido Laborista devolveu a doazón.\nSegundo a lista de millonarios do Sunday Times de 2003, Ecclestone era nese ano a terceira persoa máis rica do Reino Unido, cunha fortuna estimada en 2400 millóns de libras esterlinas. Ao ano seguinte, caeu ao oitavo lugar da lista, ao decrecer o seu patrimonio ata os 2343 millóns de libras. A principios de 2004, Ecclestone vendeu a súa residencia de Londres ao magnate do aceiro Lakshmi Mittal por 70 millóns de libras (equivalentes a 128 millóns de dólares nese momento), no que constituíu o prezo máis alto xamais pagado por unha casa.\nEcclestone está casado con Slavica Ecclestone (de solteira, Slavica Malić), unha ex modelo croata de Armani, 28 anos máis nova. Ecclestone e a súa muller son pais de dúas nenas, chamadas Tamara e Petra.\n↑ 1,0 1,1 Benson, Andrew (23 de xaneiro de 2017). "Bernie Ecclestone removed as Liberty Media completes $8bn takeover". BBC Sport. Consultado o 22 de xaneiro de 2017.\nCredit Suisse eMagazine: Bernie Ecclestone turns the wheels of Formula 1[Ligazón morta] - Entrevista realizada a Ecclestone no 2003.\nMr Formula One[Ligazón morta]. The Economist (13 de marzo de 1997). (en inglés)\nTraído desde «https://gl.wikipedia.org/w/index.php?title=Bernie_Ecclestone&oldid=5882185»\nÚltima edición o 1 de outubro de 2021 ás 04:33\nA última edición desta páxina foi o 1 de outubro de 2021 ás 04:33.


EU e Somos esixen medidas contra o tránsito de vehículos pesados en Rosalía de Castro\nDiario de Arousa-2018-11-22-005-377e5ed9\nF. Frieiro - Vilagarcía | jueves, 22 de noviembre de 2018, 01:07\nEsquerda Unida e Somos Maioría defenderán unha moción no próximo pleno da Corporación para que o goberno local inste á Xunta de Galicia a que execute medidas concretas e firmes para evitar o paso de vehículos pesados polo centro urbano. As dúas formacións sinalan concretamente aos problemas de atascos que se xeneran na avenida Rosalía de Castro. Para as dúas formacións a situación deste vial “constitúe un exemplo claro da incomodidade que provoca o tránsito dese tipo de vehículos e que calquera medida que sirva para evitar dita acumulación de vehículos pesados pode ser de grande axuda para mellorar a convivencia entre vehículos e viandantes e tamén de residentes nesa avenida”.\nAs dúas formacións sinalan que non é ningún descubrimento que boa parte dos vehículos pesados que circulan a diario pola avenida Rosalía de Castro acceden a dita rúa saíndo das instalacións portuarias pola avenida de Valle-Inclán, pasando posteriormente pola zona do Cavadelo que vai pegada ao Parque do Centenario e finalmente accedendo a Rosalía de Castro pola rotonda do Ramal.\nAdemais da complicación que xeran os grandes vehículos nas rotondas, sinalan EU e Somos, hai qeu sumar a todo o traxecto un gran número de semáforos e de pasos de peóns que, ao xuízo das dúas formacións, “causan continuas paradas e arrancadas que para estes grandes camións supoñen un aumento do consumo e, polo tanto, da emisión de ruídos e de gases contaminantes”.\nSegundo os datos facilitados pola Policía Local o número de vehículos que circula de forma diaria por Rosalía de Castro ascende a 9.176, mentres que pola coñecida como circunvalación norte son 4.364 euros.\nAs dúas formacións consideran preciso colocar limitacións na avenida Rosalía de Castro para vehículos de gran tonelaxe para que estes usen a circunvalación, que para iso foi concebida.


Un día para o recordo. Por Jon Iñarritu\nMembro da Liga Internacional Contra o Racismo e o Antisemitismo (LICRA) e Senador de EH Bildu\nEl Correo - 27.01.2017\nHoxe, 27 de xaneiro, impulsado pola ONU e a Unión Europea, celébrase o Día Internacional de Conmemoración en Memoria das Vítimas do Holocausto, tamén coñecido pola súa tradución ao hebreo “Shoah” (Xenocidio Xudeu). De igual forma, de maneira inclusiva, en numerosos actos lembrarase ao resto de vítimas do totalitarismo, xa que, aínda que existen días de conmemoración específica do xenocidio xitano (Porraimos),o 2 de agosto, e o das vitimas do nazismo, o 23 do mesmo mes. O aniversario da liberación de Auschwitz- Birkenau, polas tropas sovieticas. Un día para o recordo da páxina máis negra da historia Europea. Como puido ocorrer ese horror na zona máis culta e desenvolvida na Europa do Século XX?\nA Shoah, foi deseñada e planificada por 15 membros da elite do partido nazi, reunidos en Wansee (20-1-1942). Naquela reunión estableceuse a burocratización da deportación e aniquilación dos xudeus europeos por medios industriais «a solución final á cuestión xudía». Ao final da II Guerra Mundial, 2/3 dos xudeus de Europa, máis de 6 millóns, foran exterminados. O Holocausto foi o cénit de máis de 2000 anos de antisemitismo. O odio antixudeu non naceu na Alemaña Nazi. Desde séculos antes e diferentes ideoloxías, relixións e Estados promoveuse a segregación, as expulsións, os pogromos, os boicots e as discriminacións contra os xudeus. Todo iso, argumentado desde todo tipo de líbelos e acusacións falsas deshumanizadoras, demonizadoras e estereotipadas sobre os xudeus. O máis preocupante é que nin tras o nazismo, a xudeofobia ou outras formas de odio racial, desapareceron de Europa.\nSe algún de vostedes transita polo barrio do Saint-Esprit, de Baiona-Bayonne, observará como na Rue Maubec, preto da estación, hai un retén permanente de militares fronte á entrada da sinagoga. Os sucesivos ataques contra a comunidade xudía en Europa, fan necesaria a protección das institucións hebreas: o colexio de Toulouse, o museo de Bruxelas, o Hyper Cacher en Paris, a sinagoga de Copenhague. Pero non só o yihadismo ameaza a este colectivo. En 2006, o mozo Ilan Halimi foi secuestrado e golpeado até a morte, xa que os seus secuestradores presumiron, baseados nunha lóxica antisemita, que poderían pedir unha importante suma polo seu rescate, baseado na falsidade xudeófoba, que, como xudeu, a súa familia sería millonaria. Pero máis aló do antisemitismo violento, segue existindo o intelectual e discriminador; aquel que segue sinalando, acusando, calumniando e difundindo os vellos mitos antixudeus. Non só non acabaron as caricaturas que representan aos xudeus con narices aguileñas, ou os converten en arañas, polbos ou porcos; séguense publicando artigos que falan «dun lobby poderoso xudeu»; políticos, cualifican de «axentes exteriores ou verdugos» a representantes da comunidade xudía. De igual forma, internet e as redes sociais volvéronse o viveiro perfecto desde onde o anonimato, séguense estendendo todo tipo de libelos xudeófobos. En 2013, a Axencia Europea de Dereitos Fundamentais (FRA), fixo unha chamada aos países membros da Unión Europea (UE), para que tomasen medidas "urxentes" co fin de actuar contra o "crecente antisemitismo", sobre todo en Internet. No mesmo informe, no que se recollía unha enquisa en 10 Estados membros da UE, un de cada 5 cidadáns xudeus recoñecía sufrir algún tipo de incidente xudeófobo.\nUnha das características propias do antisemitismo actual, é que ninguén se adoita recoñecer como tal. En moitos casos, as máis nauseabundas acusacións antisemitas, adóitanse camuflar como opinións «politicamente correctas», nalgúns casos como críticas a Israel ou ao sionismo, aínda que se realicen contra persoas que nada teñen que ver con ese Estado. Isto non é novo; lembremos o “Complot dos Médicos” ,na URSS; ou o “Proceso de Praga”, en Checoslovaquia (1952), nos cales, as xa falsas acusacións complotistas, foron presentadas contra “axentes sionistas”, cando en realidade foron as clásicas acusacións do antisemitismo contra cidadáns que, o único que tiñan en común, é que eran xudeus. Durante os nosos días, esta práctica non cesou o intento de camuflar a xudeofobia primaría en discursos elaborados e, presumiblemente neutrais. As mesmas institucións europeas, como UE (Axencia Europea para os Dereitos Fundamentais-FRA) e a OSCE, na súa definición de traballo sobre o antisemitismo recolleron que é e que non o é. De igual forma, foron numerosos os estudos universitarios analizando o asunto, como o do profesor Xavier Torrens, na súa análise “A Heurística do Antisemitismo Contemporáneo”, na cal, fica en evidencia o escamoteamiento do vello odio antixudeu baixo novas formas. Cales son eses libelos e acusacións?\nNos nosos días, os libelos xudeófobos seguen estendéndose. O curioso é que, practicamente, non variaron : conspiracionismo; control de medios económicos, industriais, de medios de comunicación; poderío económico e político; deicidio; o libelo do sangue. Un século despois da públicación dos “Protocolos dos sabios de Sion”, as falsas acusacións de control e conspiración seguen. Ao igual o da demonización e a sospeita de todo aquilo que é xudeu. O filosofo Taguieff na súa obra “O Nova xudeofobia” sinala que, hoxe en día, o antisemitismo atópase en tres sectores: A extrema dereita, o islamismo e en sectores da esquerda. Isto último é o que máis sorprende Como é posible? En ocasións quíxose presentar este problema como co conflito árabe-israelí, pero o certo é que o antisemitismo de esquerda naceu en certos sectores desde os inicios, en pleno século XIX; non hai máis que ler a Proudhon e a outros teóricos. De igual forma, a día de hoxe, os actos e declaracións xudeófobas que se realizan actualmente desde postulados de esquerda, non sempre se fan abordando a problemática de Oriente Medio, senón de asuntos occidentais. Non é nin xeneralizado nin o máis perigoso, pero se o máis incomprensible que, nun movemento que loita pola igualdade e contra a discriminación, pódese producir algo así. Por iso, como manifestaron nos últimos anos pensadores como Ignacio Ramonet, Slavoj Zizek e Owen Jones, tamén na esquerda existe un problema e hai que facerlle fronte.\nIncomprensiblemente a xudeofobia, do mesmo xeito que outros prexuízos como a xitanofobia, a islamofobia e a xenofobia, seguen presentes nas nosas sociedades. Non sempre tan explícito nin evidente, pero aí está. Do mesmo xeito, a extrema dereita volve competir por chegar a Gobernos en Europa coas súas mensaxes do odio e, con iso, inflúe noutras formacións que se dedican a abordar problemáticas humanitarias e sociais, desde a segurocracia, apuntan e criminalizan a colectivos pola súa orixe, etnia, confesión.\nPor todo iso, lembremos o que ocorreu en Europa, nunha Europa culta, berce da racionalidade. Lembremos que, a peor Europa, foi esa Europa antixudía e racista. É importante lembralo xa que se non o facemos, desa desmemoria nacerán a banalización, o esquecemento e, del rexurdirá o prexuízo no que habita a intolerancia. Todos aqueles que participamos en política, especialmente aqueles que desde a esquerda aspiramos a unha sociedade máis igualitaria, sen discriminacións de ningún tipo, temos unha responsabilidade a favor de crear máis tolerancia e de non alimentar vellos demos vestidos de novos.\neuskal herria opinion shoáh


A Foz da Ramallosa, incluída nos roteiros de turismo ornitolóxico da Deputación - ValmiñorTV\nInicioBAIONAA Foz da Ramallosa, incluída nos roteiros de turismo ornitolóxico da Deputación\nA Deputación de Pontevedra vén de poñer en marcha os tres primeiros roteiros de turismo ornitolóxico que facilitará o avistamento de aves na nosa provincia en colaboración coa organización SEO-BirdLife. Carmela Silva presentou hoxe estes tres roteiros cos que se poderán visitar o estuario do Miño e da Ramallosa, o complexo intermareal do Umia-O Grove e as Brañas dos Xestoso.\nSilva subliñou que esta campaña de turismo ornitolóxico, cumpre cos obxectivos do Plan Estratéxico de Turismo, ten un dobre obxectivo de promoción das zonas nas que se pode facer avistamento de aves polas súas condicións ambientais e, por outra banda, “sensibilizar á veciñanza sobre a necesidade de protección destes espazos, que son un recurso natural de primeira orde e unha oportunidade de desenvolvemento turístico”.\nO primeiro destes roteiros guiados será o próximo día 21 de xaneiro ao complexo intermareal do Umia-O GROVE. A Presidenta recoñeceu que preto de 18.000 aves acoden cada ano a esta zona húmida procedentes do Norte de Europa para facer a súa invernada ou no seu tránsito ate Africa. “No humidal atópanse cullereiros, gavitas, virapedras, pilros, píldoras, mazaricos, píllaras, biluricos, distintas especies de patos, garzas, garzotas, gaivotas, carrans, mobellas, pentumeiros ou corvos mariños” .\nO segundo roteiro será o do esteiro do río Miño e a Foz da Ramallosa, que se celebrará o catro de febreiro. A desembocadura do río Miño forma un esteiro con gran variedade de hábitats similar ao que acontece na Ramallosa, aínda que en menor medida, tal e como recoñeceu Carmela Silva. “Nestes meses pódense observar limícolas como mazaricos, biluricos, pilros,…. Ou avefrías. Así como patos, garzas, mergullóns ou pentumeiros. Tamén vense aves rapaces, nas que destacan a gatafornela o lagarteiro cincento e a águia peixeira, e onde é posible observar a súa espectacular forma de pesca”.\nO último dos roteiros será nas Brañas de Xestoso, entre os municipios de Silleda, Forcarei e Lalín. Esta actividade se realizará o 20 de maio. A diferencia das outras zonas é que se trata dun enclave onde as aves veñen en primavera para criar os seus polos. Pódense observar a escribenta amarela, escribenta riscada, laverca, tordo charlo, trigueirón ou especies migratorias procedentes de África como o picanzo vermello e pica dos árbores.\nOs tres roteiros serán coordinados por membros de SEO-BirdLife que facilitarán aos participantes material para o avistamento das aves. O período de inscrición comezará o nove de xaneiro e poderá realizarse mediante a páxina web da Deputación (www.depo.gal) ou nos rexistros de Vigo e Pontevedra.\nPor último, Carmela Silva subliñou que Pontevedra acolle catro das dezaseis Zonas de Especial Protección de Aves (ZEPAS) que existen en Galicia. A todo España acoden preto de dez millóns de turistas anuais dedicados ao avistamento de aves nas innumerables zonas húmidas do país según os datos da Organización Mundial do Turismo.\nPor último, Gustavo Ferreiro do grupo local de SEO-BirdLife, agradeceu a Deputación o apoio para levar a cabo estes tres roteiros para dar a coñecer unha riqueza natural como a que conta a provincia de Pontevedra. Ademais subliñou que se apostou por tres das zonas menos coñecidas da provincia e, sobre todo, máis representativas por se humidais de costa e de interior.


Uxía Lambona propón unha viaxe á galaxia - Faro de Vigo\nIntegrantes do grupo Uxía Lambona e a banda molona no se disco "Astronauta Sideral. / Cedida\n27·12·19 | 02:41\nO grupo de música infantil Uxía Lambona e a banda molona vén de lanzar o seu o seu terceiro álbum baixo o nome de "Astronauta sideral". Esta formación, un proxecto da compañía viguesa de animación Troula fundada no 2002, leva tocando desde o ano 2014 por todo o territorio galego, sumando máis de 150 concertos a día de hoxe. Este traballo, "o máis soñador" dos tres que ten a banda, toma o nome dun dos temas do disco que transmite aos nenos a mensaxe de que "tes un mundo para explorar, e se tes un soño pódelo alcanzar". Con deseño atractivo que traballa a temática da galaxia e o espazo exterior, o álbum xurde coa intención "de que os nenos e nenas sigan a bailar e cantar en galego connosco a través de cancións tradicionais ás que lle cambiamos a letra ou estilo musical, cancións propias e algunhaa que outra versión", comenta Laura de Gabriel (Uxía Lambona para os nenos).\nXunto a Uxía Lambona cantando e animando sempre en galego, forman a banda Pali ao baixo, Ñoc á batería, Diego á gaita e frauta, Serghaño á guitarra, e Roscón ao acordeón.\n"O disco está composto por "9+1 temas, xa que cando rematamos de gravar ocorréusenos meter un a maiores (un agasallo), que é unha nana chamada "A Ron Ron" que xurdiu por unha lidera persoal, xa que eu tiña unh melodía que meu pai me cantaba para durmir, a súa vez a súa nai cantáballe a el,... e como non podía ser menos eu cántolla ás miñas fillas, descubrín que a melodía é dun tema tradicional chamado "Axéitame a Polaniña" e a estrofa que se repite na canción é propia do legado familiar", explica Sergio Rodríguez (Serghaño).\nO resto dos temas son as versións "Rock Molón", unha canción do clásico de Elvis "Jailhouse Rock" feita para dar a benvida aos concertos, "De Festa", baseado na canción tradicional hebrea "Hava Nagila" que a banda galega converte en manifesto dun mundo en igualdade, paz e alegría, "A Cumbia de Benitiño", onde manteñen a letra do "San Benitiño" e a converten nunha cumbia verbeneira, "Muxía & Roll", unha versión do "Grease Lightling" que aproveitan para presentar á nova mascota, a vaca Muxía, ""Na beira", inspirada na tradicional "Na beira do mar", onde falan de diferentes medios de transporte, e"Vacas de verán", baseado no festeiro "O Caneco". O álbum complétase cos temas propios "Astronauta sideral", creado por Diego Roca (Roscón ao acordeón), "Verdescente", composto por Sergio Rodríguez e inspirado no amor e respeto á nosa terra galega, e "Parabéns", composto por Laura de Gabriel (Uxía Lambona) para felicitar os aniversarios.\nOs estilos musicais seguen a mesma liña que os anteriores traballos da banda. "Intentamos variar según o que nos pidan as cancións e as súas letras; hai temas que son máis para o directo entón facémolos máis cañeiros, e de ahí falamos do ska, R'n'R, pero sen deixar outros moitos estilos xa que nos gustan todos: cumbia, rap, klezmer,...".\nComo non podería ser doutro xeito, a banda contou con nenos para as gravacións. Neste disco crearon un coro propio "de baixo custe" composto por fillos dos músicos e de achegados. Na gravación do clip "De Festa" contaron cos nenos e nenas do Colexio Reibón de Moaña, "uns grandes seguidores nosos, aos que lle temos moito agarimo".\n"Astronauta sideral", editado por Inquedanzas Sonoras, pódese atopar en máis de vintecinco puntos de venda en diferentes localidades galegas e Barcelona, na propia discográfica, na web da banda e tamén en plataformas online.\nTras a presentación do disco en Mos o pasado venres 6 de decembro, o grupo ofreceu actuacións en Dodro, Narón e Cerceda, e ten pechados concertos en A Coruña, o 2 de xaneiro, e en Cariño, o 4 de xaneiro.\nPara Laura de Gabriel, o maior recoñecemento ao traballo da banda "é o sorriso dos nenos e nenas, como cantan e bailan connosco, como se visten coma nós, como queren esa foto ou esa dedicatoria no seu CD, os seus debuxos, as súas miradas, as súas apertas... o seu cariño! Non hai nada máis gratificante".


Consulta os artigos de Danza | Erregueté\nO XI Corpo(a)terra múdase de Ourense para Gondomar e Allariz\nActualidade, Certames, Danza Agosto 31, 2021Agosto 31, 2021 erregueté Sen comentarios\nDESPOIS DE 10 ANOS DE CORPOATERRA: UNHA PRIMEIRA EDICIÓN MÁIS DESLOCALIZADA E O INICIO DUNHA NOVA ETAPA EN GONDOMAR.\nCorpo(a)terra, festival de danza e artes do corpo referencia en Galicia, celebrarase entre os días 31 de Agosto e 4 de setembro.\n‘Intempestiva’ de Elahood no Festival C de Compostela o 30 de agosto\nActualidade, Danza Agosto 27, 2021 erregueté Sen comentarios\nO vindeiro luns 30 de agosto ás 20.00h no Cemiterio de Bonaval, dentro da programación do Festival C de Compostela Cultura, a compañía Elahood presenta o seu traballo arredor da voz de Xela Arias tras a súa estrea no ciclo Propulsa Danza + Paisaxe + Patrimonio.\nSóLODOS celebra a 9ª edición de Danza no Claustro\nActualidade, Danza Agosto 19, 2021Agosto 19, 2021 erregueté Sen comentarios\nPaisaxes cheas de historia e singularidade da provincia de Ourense son o contexto para que artistas internacionais e locais, xunto coas comunidades, constrúan un proxecto cultural en común. Os artistas tras un proceso de creación e investigación artística nos diferentes claustros e espazos, realizan unha exhibición do seu traballo creativo.\nActualidade, Danza Xullo 17, 2021Xullo 13, 2021 erregueté Sen comentarios\nOs coidados están hoxe no centro, agora son visibles, mais sempre foron imprescindibles para manter a vida. Somos vulnerables, estamos sempre expostos e precisamos doutros corpos que nos apoien durante a nosa vida. O corpo fala da vulnerabilidade, escríbea con xestos e desprazamentos, en toda manifestación que sostén. Precisamos dos coidados dos outros para manternos con vida xuntos en comunidade. Esta peza é un eloxio dos coidados, é dicir, tecemos o coidado en movemento e os corpos danzan unha antiga reivindicación que demanda ‘Primeiro a Vida’ ou ‘Antes a Vida’ ou ‘Elixir a Vida’; tres posibles traducións do verso de André Bretón, transformado nun lema nos antigos muros durante o Maio de 1968 en Francia. Fronte a explotación, a precariedade e a morte que trouxo a pandemia, nós eliximos coidarnos e proclamamos: Primeiro a vida!\nComeza o I Ciclo de Danza e Artes do Movemento na Sala Ártika\nActualidade, Danza Xuño 4, 2021Xuño 5, 2021 erregueté Sen comentarios\nA compañía madrileña Provisional Danza, de Carmen Werner, será a encargada de dar o pistoletazo de saída coa súa montaxe Solos ao I Ciclo de Danza e Artes do Movemento que comeza hoxe na Sala Ártika e que se desenvolverá ao longo dos vindeiros tres fins de semana deste mes de xuño no local da Avenida de Beiramar. O espectáculo, formado por tres solos das artistas Tatiana Chorot, Cristian López e Sebastián Calvo, poderá verse desde este venres 4 e ata o domingo 6 de xuño ás 20.00 h.\nArranca a segunda edición do Festival Primavera TRC Danza\nActualidade, Danza Maio 31, 2021Maio 31, 2021 erregueté Sen comentarios\nO Teatro Rosalía de Castro regresa en 2021 co Festival Primavera TRC Danza. Un programa que se desenvolverá entre os días 3 e 13 de xuño coas obras de Colectivo Nerval, Mikel Aristegui, Colectivo Vacaburra, Manuel Rodríguez, Amalia Fernández, Marta Alonso e Diego Anido.\nFriedemann Vogel asina a Mensaxe do Día Internacional da Danza 2021\nActualidade, Danza Abril 29, 2021Abril 29, 2021 erregueté Sen comentarios\nO Día Internacional da Danza foi creado polo Comité Internacional da Danza do Instituto Internacional do Teatro (ITI), o socio principal da UNESCO para as artes escénicas. Desde a súa creación en 1982, o Comité da Danza e o Instituto Internacional do Teatro (ITI), seleccionan cada ano a unha personalidade destacada da danza para que escriba unha mensaxe en conmemoración do Día Internacional da Danza. Este ano, o alemán Friedemann Vogel, bailarín principal do Ballet de Stuttgart, é o encargado de asinar a mensaxe.\n6coreógrafas: fin de semana de danza na Estrada\nActualidade, Danza Abril 22, 2021Abril 22, 2021 erregueté Sen comentarios\n6coreógrafas, mostra de espectáculos de creadoras galegas en formato de solos de rúa ou escénicos, desenvólvese esta fin de semana no Concello da Estrada. Desde este venres ao vindeiro domingo, seis creadoras galegas presentarán as súas propostas unipersoais de danza na localidade pontevedresa.\nKirenia Danza estrea ‘Primeiro a vida!’ en Oleiros\nEsta peza é un eloxio dos coidados, é dicir, tecemos o coidado en movemento e os corpos danzan unha antiga reivindicación que demanda ‘Primeiro a Vida’ ou ‘Antes a Vida’ ou ‘Elixir a Vida’, tres posibles traducións do verso de André Bretón transformado nun lema nos antigos muros durante o Maio de 1968 en Francia.\nActualidade, Danza Abril 21, 2021Abril 20, 2021 erregueté Sen comentarios\n‘Mar en Danza’, que conta co apoio da Deputación da Coruña, nace coa intención de situar á cidade herculina como un referente no ámbito da disciplina a nivel nacional. Grandes figuras da danza, tanto bailaríns como coreógrafos, visitarán nos próximos meses A Coruña para impartir clases maxistrais e conferencias, ademais de actuacións e encontros abertos co público.\n‘Atopémonos Bailando’ leva a Lugo varias propostas de danza contemporánea galega\nActualidade, Danza Abril 13, 2021Abril 15, 2021 erregueté Sen comentarios\nAs xornadas, organizadas polo Colectivo Glovo, terán lugar os días 13, 16 e 17 de abril en distintos espazos da cidade.\nPresentada a programación da XIX Primavera enDanza de Carballo\nActualidade, Danza Abril 7, 2021Abril 22, 2021 erregueté Sen comentarios\nA programación da décimo novena edición do Primavera enDanza presentouse onte nunha rolda de prensa telemática na que participaron o alcalde de Carballo, Evencio Ferrero; o concelleiro de Cultura, Marcos Trigo; o director da AGADIC, Jacobo Sutil, e membros das compañías galegas que encherán o Pazo da Cultura cos seus espectáculos.\nAberta a convocatoria para o Certame Coreográfico Compostela\nActualidade, Certames, Danza Marzo 29, 2021Marzo 29, 2021 erregueté Sen comentarios\nA primeira edición do Certame Coreográfico Compostela propoñe un espazo para o encontro, o diálogo e o goce en torno á danza e ás artes do movemento. Así tamén, está pensado para congregar propostas que reflictan a diversidade do panorama da danza actual en Galicia.\nJanet Novás nomeada bailarina destacada do 2020 polos Premis de la Crítica d’Arts Escèniques de Catalunya\nActualidade, Danza Marzo 28, 2021Maio 12, 2021 erregueté Sen comentarios\nA presenza e o movemento portentosos de Janet Novás acaban de ser recoñecidos co nomeamento aos Premios da Crítica de Catalunya, na categoría de Bailarina, polo seu traballo en Mercedes máis eu.\nKirenia Danza inaugura o programa de Residencias Escénicas do Courel\nActualidade, Danza Marzo 25, 2021Marzo 31, 2021 erregueté Sen comentarios\nEsta presentación aberta é o resultado da residencia coreográfica previa destes artistas durante o pasado Nadal i é a primeira dunha serie de catro mostras que traerán ás montañas luguesas aos mellores artistas escénicos de Galicia. Dita presentación quedou aprazada no seu momento polas restricións da pandemia.\nColectivo Glovo presenta no Ensalle ‘EM·NA’, a súa nova peza\nActualidade, Danza Marzo 24, 2021Marzo 24, 2021 erregueté Sen comentarios\nColectivo Glovo ennmarca este traballo nunha “fisicalidade contemporánea, espida, crúa e cotiá”, e recoñecen nela unha forte influencia do mundo e espíritu xaponés. “A peza busca entretecer a orde, o caos, a pasividade e o eco da mente proxectado no corpo cambiante. Un ‘momentum’ sobre o tan chea e desbordada que está a mente humana e a necesidade do silencio”.\nO encontro celebrarase os días 11 e 12 de marzo no Teatro Colón da Coruña. Ademais, os días 8, 9 e 10 o coreógrafo portugués João Fiadeiro impartirá no Centro Ágora un obradoiro sobre a composición en tempo real.


María Soliña foi unha muller que aparece reflectida en diversos textos literarios,como no seguinte poema de Celso Emilio Ferreiro, e tamén musicada como se pode comprobar na versión do grupo Luar na Lubre. Mais quen foi esta muller?\nEn Longa noite de pedra\nUn tribunal Inquisitorial condenouna e converteuse no símbolo do sufrimento do pobo\nDesta muller, que aparece reflectida na literatura poética e tamén musicada en numerosas ocasións, temos poucos datos persoais para reconstruír a súa vida. A fonte máis fidedigna é o "Memorial al Rei" (enviado en 1617 por Jerónimo Núñez, procurador de Cangas).\nTanto nos arquivos notariais como no arquivo da Inquisición non se atopan documentos que permitan ter datos con respecto ao xuízo inquisitorial que a condenou nin das súas riquezas e propiedades, que se estenderían polas freguesías de Aldán e Moaña. Os datos históricos sinalan que entre os anos 1599 e 1639 os corsarios, que reciben este nome por teren licencia real, e os piratas, que normalmente traballan pola súa conta pero que poden repartir beneficios coa coroa, tanto de orixe holandesa coma francesa, atacan, asaltan, rouban as costas de Vigo e a península do Morrazo. No ano 1617 Vigo foi atacada por naves turcas berberiscas; a península do Morrazo sufrirá tamén estes ataques. As mulleres, igual que ocorrera na Coruña con María Pita, defenden as costas dos ataques piratas e moitas veces son violadas e torturadas, ademais de roubadas, nestes ataques. Posteriormente a estes feitos varias das mulleres que organizaron a resistencia nas costas do Morrazo foron acusadas de bruxería ante o Tribunal da Inquisición. Unha delas sería María Soliño, apelido seguramente moito máis real que Soliña, derivación daquel. A Inquisición confiscaba, previamente aos xuízos, os bens das persoas procesadas e partía sempre da base da culpabilidade, tendo que ser a acusada a que demostrase a súa inocencia. Ademais, a denuncia ante a Inquisición podía ser anónima.\nMaría Soliña, xunto con outras compañeiras, foi encarcerada, torturada; os seus bens foron confiscados polo Santo Oficio e ela condenada por bruxería. Malia que é certo que non foi queimada viva, como moitas outras mulleres desa época, a loucura, a fame e a miseria foron as que remataron coa súa vida; pasou a converterse no símbolo do sufrimento do pobo, e moi especialmente das mulleres, perante o poder e o despotismo.\nVía :Album de mulleres\nPublicado por Ángeles Lesta en 20:42 1 comentario:\nEtiquetas: Celso Emilio Ferreiro, Historia, MÚSICA\nO noso músculo máis forte...\nHai tres días Francisco Castro , escritor ao que admiramos polo seu labor literario, regalounos este artigo en SERMOS GALIZA ( novo medio en galego tan necesario para nós e tamén tan necesitado de nós para sobrevivir).\nFrancisco Castro pon unha pinga de optimismo nestes tempos duros para o idioma ( e para tantas cousas imprescindibles ). Aínda que esa pinga sexa unha bágoa de desalento ás veces ou chuvia de treboada outras, o bando dos bos ,como di o autor, fará que o idioma non esmoreza.\nGrazas polo alento necesario.\nHai unhas semanas chegoume un curioso libro no que atopei ese dato, arrebatador, co que titulo este artigo. Que dos moitos músculos que hai no corpo humano, o máis forte é a lingua. O dato é sorprendente pois un tende a pensar nos bíceps, ou algo así, se pensamos no máis poderoso músculo da nosa anatomía. E se dicimos músculo pois iso, pensamos en chicha da dura, desa que medra a base de esforzo e traballo ximnástico ou mesmo anabolizantes, chegado o caso. Sen embargo é a lingua quen detenta o título máximo da afouteza corporal. A lingua, a saber, esa parte de nós coa que falamos, coa que saboreamos, coa que beixamos, coa que facemos bulra, coa que amamos, coa que damos pracer... a lingua dura puntiaguda frecha estilete branda mol húmida seca longa curta penetrante tímida ou como sexa que sexa a lingual forma e uso...\nSaber iso pareceume todo un alento, e dos mellores e máis positivos para a nosa causa. Porque se hai un asunto que nos ocupa, preocupa e agobia, é o da lingua, como preservala, como saír da longa noite de pedra que, dende o século XV, nos botaron por enriba e que, agora coa escusa da crise, golpea sen piedade deixándoa morrer sen apoios de case que ningunha clase. A lingua. Esa que os encargados polo Estatuto teñen obriga de coidar e que non coidan coa enerxía que deberan.\nLevamos séculos falando de que o galego morre. Que se acaba. Que a perda de falantes é tan estrepitosa que calquera día desaparecerá a nosa fala e, con ela, a historia completa deste país que, por suposto, deixará de ser país para ser nada. Xusto o que moitos galegos e galegas, por incrible que pareza e duro que sexa escribilo, desexan: o suicidio, a extinción, a amputación total ata a desaparición absoluta.\nSen embargo, non van poder. Porque a lingua é o músculo máis forte que hai. E somos moitos os que a lingua a levamos non na boca, que tamén, senón no corazón, no adn vital, na alma, no sentido. Algúns querémola tanto, pero tanto tantísimo, que teimamos en transmitirlla aos fillos e fillas, como quen outorga un agasallo de amor, vida e fe no futuro.\nQue traballen contra a lingua.\nEla vai gañar a batalla.\nPor fortaleza e, sobre todo, porque nós somos o bando dos bos (e xenerosos).\nPor Francisco Castro en Sermos Galiza\nPublicado por Belén en 16:33 No hay comentarios:\nEtiquetas: DEFENDENDO O IDIOMA\nNace unha revista de fútbol en galego\nComo directores da revista Kubus, primeira de fútbol en galego, figuran Rubén González e Javi Paz. mais con eles na nómina aparece unha manchea de persoas que se ocupan das colaboracións. O proxecto é modesto mais os seus textos evidencian entusiasmo polo deporte e a enerxía da mocidade. Contra o que nos teñen afeito as revistas deportivas, en Kubus non atoparemos só información das competicións futbolísticas. Historia, crónica e retrato de personaxes nesta nova publicación.\nA saída é modesta mais o proxecto ambicioso. “Seguido unha liña similar á marcada por Antonín (Proxecto Panenka), “So Foot” no país galo, “Un Caño” en Arxentina, “11 Feunde” en Alemaña, Tentando combinar ideas, mesturar pontos de visión e adubar todo coa tremenda ilusión que se ten no proxecto” comentan no seu inicio.\nVía SERMOS GALIZA\nPublicado por Belén en 4:00 1 comentario:\nFAI TEU O GALEGO\nCARLOS CALLÓN é o autor do artigo gañador do VIII Premio a artigos xornalísticos normalizadores do Concello de Carballo, 2012. O artigo titúlase FAI TEU O GALEGO e nel dánselles algunhas recomendacións aos que lles costa botarse a falar no noso idioma. Reproducimos aquí uns fragmentos instándovos a todos/as a lelo completo porque paga a pena.\n(...) Se non tes hábito de falar en galego, talvez ao principio te sintas como cando escoitas a túa voz gravada e parece que non fose a túa. Quizais te preguntes se vas perder matices, claridade ou fluidez. Ten pacienciña: é todo cuestión de hábito e, en moito menos tempo do que agora che parece, non lle verás ningunha incomodidade, senón ao contrario. Tampouco teñas medo aos erros. Coa práctica has cometer menos e ademais... Temos dereito a equivocarnos! Nunca esquezamos que eses nosos erros lle dan nova vida ao galego.\nDo que non cabe dúbida é de que falando en galego terás outra experiencia diferente de Galiza e do mundo. Porque un idioma non é só un vehículo de comunicación, senón tamén un xeito de entendermos, de nos relacionarmos co medio, de recibirmos tradición e historia, etc.\nPublicado por Belén en 8:44 1 comentario:\nPRESENTACIÓN DE ÉDELINGUA\nO vindeiro venres, día 8 de xuño, ás 20:00 horas, na casa da cultura Pintor Lloréns de Sada, presentaremos oficialmente Édelingua, a produtora de audiovisuais do IES O Mosteirón que xurdiu ao abeiro do Equipo de Dinamización da Lingua Galega e que a día de hoxe leva xa producidas unha ducia de curtametraxes e documentais.\nAproveitaremos este acto para facer entrega do premio Édelingua 2012, instituído polo EDLG para recoñecer o labor do alumno ou alumna do centro que máis se teña significado na defensa e difusión da lingua galega.\nFaremos un breve percorrido polas curtametraxes máis representativas de Édelingua e estrearemos a curtametraxe de ficción O drama do cabalo de xadrez, protagonizado polos alumnos e alumnas de 4º de PDC, e o documental A Filla da Ría de Prata.\nContaremos coa presenza das principais autoridades e dos representantes das asociacións e institucións culturais máis representativas de Sada.\nEsperámosvos. Sen a vosa presenza o acto non terá sentido.\n-Entrega do premio Édelingua 2012, outorgado polo Equipo de Dinamización da Lingua Galega do IES O\nMosteirón ao alumno/a que máis se teña significado na defensa e promoción da lingua galega.\n- Presentación de Édelingua, a produtora de audiovisuais do IES O Mosteirón.\n- Curtametraxe: Eu falo galego porque… (3’)\n- Curtametraxe: Na oficina de obxectos perdidos. (6’)\n- Curtametraxe: As mazás casamenteiras. (8’ 50’’)\n- Curtametraxe: Galego, todo o que buscas. (4’ 35’’)\n- Estrea da curtametraxe: O drama do cabalo de xadrez (14’)\n- Estrea do documental: A Filla da Ría de Prata (13’ 30’’)\n- 21: 20 Entrega de guía, DVD e folletos turísticos.\nPublicado por xoan seca en 12:51 1 comentario:\nTI ES DOS MEUS\nBaixo o nome de AGASALLO SINCRONIZADO PARA O MUNDO o seguinte tema foi feito para compartir no día das Letras galegas. Existen numerosas versións que podedes escoitar, interpretadas por diferentes persoas . Esta é unha das que máis me gustaron a min ,pero hai outras tamén moi chulas . Aínda que o día das letras xa pasou, a mensaxe segue chea de forza.\nPódense ver moitas máis versións AQUÍ\nPublicado por Belén en 21:21 1 comentario:\nEtiquetas: ACTIVIDADES, CONMEMORACIÓNS, DEFENDENDO O IDIOMA\nTraballos sobre Celso Emilio Ferreiro.\nEste audiovisual foi realizado polo ENDL do IES Lagoa de Antela (Xinzo de Limia) para conmemorar o centenario do nacemento de Celso Emilio Ferreiro. Mirádeo porque paga a pena, é o resultado dunha combinación de recitados, música, e boa documentación. Parabéns aos responsables.\nCada vez van sendo máis numerosos os traballos escolares arredor da figura de Celso Emilio. Un dos meus preferidos é o que fixeron os meniños do CEIP de Sequelo, xa publicado hai tempo no seu blog os ghatos misteriosos , e que é unha mostra do bo facer de moitos mestres . Velaquí queda para que o desfrutedes:\nPublicado por Belén en 21:48 1 comentario:\nÉ O ÚNICO IDIOMA DO ESTADO ESPAÑOL QUE NON TRADUCE\nA Mesa lidera unha campaña para que Twitter trate o galego como fai co vasco e co catalán\nDe pouco lle sirve ao galego ocupar o posto 36 polo seu uso en Twitter entre os máis de seis mil idiomas que existen no planeta. A rede social confirmou que o seu servizo será traducido só ao vasco e ao catalán, ademais de ao castelán, por suposto, co que a galega será a única das catro linguas oficiais no Estado español sen identidade propia en Twitter. Carlos Callón, presidente da Mesa pola Normalización Lingüística, culpa á Secretaría Xeral de Política Lingüística da Xunta por non ter posto en marcha ningunha iniciativa para que Twitter inclúa o galego: "Esta noticia por si soa debería supor a dimisión ou cesamento do secretario xeral de Política Lingüística da Xunta". Callón subliña que “todas as tentativas que houbo até o momento para que haxa opción de Twitter en galego partiron da base social, sen ningunha acción de apoio por parte da Xunta”.\nA Mesa anima á iniciativa popular para que se multipliquen as solicitudes individuais para que se traduza Twitter ao galego, a través da páxina do centro de traducións da empresa estadounidense. A Mesa tamén expresa a súa preocupación polo retroceso do galego en Twitter. Un estudo de Web Ecology Project no 2009 concluía que o galego ocupaba o posto 21 entre as linguas máis usadas nesta rede social, mesmo por diante do catalán e de máis de cen idiomas que teñen máis falantes que os que hai en Galicia. "Pódese dicir que de xeito pioneiro, era o único idioma non oficial nun Estado que figuraba na listaxe mundial", salienta a Mesa.\nPublicado por Ángeles Lesta en 12:27 No hay comentarios:\nÉDELINGUA NAS TERRAS DA ULLOA\nO sábado 19 de maio, alumnos e alumnas do instituto participaron na Eira da Xoana dunha xornada moi especial. Édelingua participou na "Festa da Diversidade Natural e Cultural" organizada por ADEGA (asociación para a defensa ecolóxica de Galicia) coa proxección da curtametraxe coa que acadou o premio do certame "Correlingua 2012" Galego, todo o que buscas.\nFoi un día inesquecible. Queremos darlle as grazas a Marcial, o noso anfitrión e guía, pola visita ao castelo de Pambre e a ruta da natureza polas terras da Ulloa. Grazas a todos os que participaron desta emotiva xornada polo seu trato e polos seus aplausos e parabéns logo de ver a nosa curtametraxe.\nADEGA, dende hai case corenta anos da súa fundación, está a desenvolver unha chea de actividades encamiñadas á defensa do noso contorno natural e das nosas raíces culturais. A Eira da Xoana é un proxecto aberto que ten como obxectivo concienciar e poñer en práctica os principios ecoloxistas e socioculturais que defende esta asociación ecoloxista.\nNon deixedes de visitar o blog eiradaxoana.blogaliza.org.\nPublicado por xoan seca en 6:00 3 comentarios:\nGalego os 365 días do ano.\nSpot publicitario feito polo IES Val do Asma e a biblioteca do IES Lama das Quendas de Chantada para promocionar o uso do galego.\nPublicado por Belén en 11:24 No hay comentarios:\nEtiquetas: DEFENDENDO O IDIOMA, VíDEOS SOBRE O GALEGO\nFesta reivindicativa no Día das Letras galegas\nHoxe milleiros de persoas acudiron a Compostela para alzar a súa voz en favor do galego,reivindicando o dereito a vivirmos plenamente no noso idioma.\nA popa da manifestación aínda andaba pola Rúa do Hórreo e xa a Praza da Quintana estaba medio chea. As chamadas da organización desde o palco eran constantes a ir deixando espazos libres na entrada para @s que estaban por chegar. E moitos, finalmente, non puideron acceder por falla de espazo.\nA música de Zurrumalla e Os Carunchos animaba desde o palco a entrada das persoas. Seguían entrando de forma constante (novos e maiores, familias ao completo e grupos de amigos, parellas, veciños que acudían no mesmo carro, persoas a xeito individual mais que na Quintana formaron a gran familia polo galego…) cando Agustín Fernández Paz deu lectura ao manifesto “Voares de Esperanza”, foi escoitado, entendido e aplaudido a cachón.\nVer Sermos Galiza\nPublicado por Belén en 18:22 2 comentarios:\nEtiquetas: CONMEMORACIÓNS., DEFENDENDO O IDIOMA\n50 ANOS DE LETRAS GALEGAS\nVÍA: EDLG DO IES AS MERCEDES DE LUGO\nPublicado por Belén en 17:50 1 comentario:\nEtiquetas: CONMEMORACIÓNS., ESCRITORES, LETRAS GALEGAS\nO plurilingüísmo no sistema educativo\nNo seguinte documento dirixido aos pais e nais , a CGENDL explica as deficiencias do actual sistema educativo no referente ao "plurilingüismo":\nPublicado por Belén en 7:00 No hay comentarios:\nVÍDEO PARA AS LETRAS GALEGAS\nCurta en vídeo realizada por alumnas de 6º C do CEIP Rosalía de Castro para o concurso "Receitas para a lingua" convocado co gallo das Letras Galegas 2012, adicadas a Valentín Paz Andrade.\nPublicado por Belén en 1:00 1 comentario:\nEtiquetas: CONMEMORACIÓNS, DEFENDENDO O IDIOMA, LETRAS GALEGAS\nO teatro galego en primeira liña\nOS DOUS ÚLTIMOS PREMIOS DO TEATRO GALEGO\nNos últimos días asistimos á entrega de dous premios importantes para o teatro galego. Por unha banda, Max ao mellor texto en lingua galega para Avelino González, María Ordóñez, Sechu Sende e Artur Trillo por Pelos na lingua (que competía xunto con Santiago Cortegoso, por 0’7% Molotov e Roberto Salgueiro por Memoria de Helena e María); pola outra, o premio da Asociación de Escritores en Lingua Galega foille outorgado a Raúl Dans por Chegamos despois a unha terra gris (que neste caso disputaba o recoñecemento con A función do Tequila de Manuel Guede e mais co texto de Inácio Vilariño, Fábula Galénica).\nPelos na lingua, cuxo texto xa levara a xerra dos María Casares, é a segunda parte de Bicos con lingua, unhas das producións galegas que máis representacións acadaron nos últimos tempos. O proxecto é o mesmo: Talía encárgalle a unha serie de autoras que reflexionen sobre o tema da normalización lingüística por medio dunha escena dramática. Despois, a compañía escolle de entre todas as achegas aquelas que máis lle convencen, ou as que poden ser máis aptas para elas teatralizaren. A estética do espectáculo e tamén moi semellante. Cuns poucos elementos polifacéticos (mesa, cadeiras, paneis) que van compoñendo os diferentes espazos, Trillo, Casais e Ordóñez van metendo a diferentes personaxes-tipo en situacións que ofrecen unha mirada diferente respecto aos tópicos que aínda coutan a normalización da lingua galega. O espectáculo, coma o anterior, mantén en todo momento unha grande frescura e comicidade non exenta de retranca grazas a unha dirección na Avelino González optou pola axilidade e ás notables interpretacións do elenco, aos que sen dúbida lles axuda ese tan bo galego oral que posúen e que tan pouco abunda nas nosas táboas.\nCons estes dous espectáculos, Talía reafírmase como unha compoñía comprometida. Comprometida coa lingua galega e a súa defensa, e comprometida, asemade, co importante labor que o teatro ten feito historicamente a favor da normalización da lingua galega. O Premio Max contradí así todo un clima de oposición á expansión dos usos do galego, e serve de argumento en contra dos que se fan chamar vítimas da normalización (Galicia Bilingüe e simpatizantes varios). Non é este o lugar para nos enlear en debates deste tipo, mais si a tribuna desde a que declararmos que o Max de Talía demostra, unha vez máis, que a arte, que o teatro, tamén pode (e debe) ter unha dimensión política.\nDe por banda, o premio da AELG ao mellor texto dramático a Chegamos despois a unha terra gris, texto de Dans vencedor do Cunqueiro no 2010, confirma a un dramaturgo experimentado nas estruturas clásicas do estilo realista, que paseniño vai afondando no seu proxecto dramático de poetización austera dos conflitos do cotiá contemporáneo. Despois daquela escapada evasiva que foi Nachtmar, se cadra o texto máis autobiográfico e libre do autor, con este novo drama Dans convértese nun referente do teatro das persoas. A súa experiencia como guionista televisivo foi modelando unha escrita capaz de crear personaxes cada vez máis verídicos. En Chegamos despois a unha terra gris, onde a familia se presenta como campo de batalla, onde a mentira e as dependencias se elevan a grandes temáticas, chama a atención a veracidade dos conflitos, a carnalidade dos diálogos e a proximidade das palabras ditas polos personaxes teatrais con aqueloutras que as persoas nos dicimos no mundo real. De fondo, unha trama totalmente humana engádelle á obra unha forza emotiva digna só dalgúns poucos escollidos. Un Dans que se supera a si mesmo e que inicia unha etapa de madurez creativa na que (agardamos que así aconteza) aínda pode estar por chegar o mellor da súa obra.\nRoi V. Ponte\nV ía http://praza.com/\nPublicado por Ángeles Lesta en 8:30 No hay comentarios:\nEtiquetas: ESCRITORES, PREMIOS, TEATRO.\nPublicado por Ángeles Lesta en 8:24 No hay comentarios:\nEtiquetas: Carlos Medrano, ESCRITORES, Sherezade.\nForza na nosa música\nRianxo, 7 de maio de 2012. En Rianxo a tradición musical, en calquera eido que se poida imaxinar, non ten parada. Agora están lanzando un novo grupo ao mercado: CARAPAUS (en breves sairá o cd), e estes días queren promocionar o videoclip que teñen gravado en Rianxo e que abre esta información.\nPublicado por Ángeles Lesta en 7:30 No hay comentarios:\nEtiquetas: Carapaus., MÚSICA\nUn bo poemario\nPARA REMEXER CONCIENCIAS\nCon coherencia e credibilidade.\nEfectivamente, talmente como galerna ou como un trebón desbocado,así aparece diante de nós este novo poemario da man de X.M.Álvarez Cáccamo, para remexer as conciencias,para abrir os ollos apaticamente pechados e para sermos conscientes,aínda que sexa cunha boa morrada, e percibirmos, xa que logo, a realidade cun algo máis de crítica persoal e social. Mais non pense o lector desta recensións que A boca da galerna unicamente configura un poemario social ao uso.Xoga coas contraposicións da acción e da omisión. Reproduce ou evoca o que non podemos permitir e como debemos solucionalo. Por iso, a mensaxe, o expresado, intuído e versificado no poemario de Cáccamo é a confirmación dun sentir alicerzado no persoal pola coherencia e credibilidade dunha traxectoria e no poético pola solidez dunha obra poética enriquecida con este libro. Sempre saudamos con pracer a chegada de poemarios de calidade nestas páxinas e, neste caso, como non podía ser doutro xeito, recomendámolo a todos os lectores. ÁLVAREZ CÁCCAMO,X.Mª,\nA boca da galerna/La boca de galerna, Ed.Espiral Maior, A Coruña,2012,\nPublicado por Ángeles Lesta en 15:03 No hay comentarios:\nEtiquetas: ÁLVAREZ CÁCCAMO, ESCRITORES, POETAS.\nPREMIOS LUÍSA VILLALTA\nCANTO NOS ALEGRAMOS TAMARA!!!\nPublicado por Belén en 22:18 4 comentarios:\nEtiquetas: CONCURSOS, NOVAS DE INTERESE, POESÍA\nNovo recoñecemento para Édelingua\nDúas curtametraxes producidas por Édelingua, Na oficina de obxectos perdidos e As mazás casamenteiras, foron seleccionadas para se proxectaren na I Mostra de Cine Xuvenil que se desenvolve ao abeiro do Festival Primavera do Cine en Vigo. O acto central da Mostra terá lugar o día 25 de maio no Auditorio do Centro Cívico de Teis, na cidade olívica.\nDende o Equipo de Dinamización da Lingua Galega e en nome de toda a comunidade educativa do IES O Mosteirón queremos felicitar unha vez máis a todos os que fan posible que "Édelingua" siga adiante. Parabéns aos actores e actrices de ambas as dúas curtametraxes e moi especialmente ao seu director, Javier González Garrido.\nPublicado por xoan seca en 12:22 4 comentarios:\nTodo depende do interese\nAprender galego é doado e falalo con soltura en calquera situación é cuestión de práctica , incluso para os non galegos. Non hai pois razón, fóra da falta de vontade ou o exceso de prexuízos para non facelo. A seguir transcribimos o artigo de Manuel Núñez Singala publicado no diario dixital Sermos Galiza, sobre "a dificultade de aprender o galego".Como moi ben di Singala, todo depende do interese .\n"É moi común escoitar que hai linguas fáciles e linguas difíciles. Trátase dunha afirmación que cómpre matizar. En realidade non existen idiomas dotados dunhas características que os fagan máis fáciles ou máis difíciles que outros. O que si hai son diferentes distancias entre as diversas linguas.\nPartindo do noso, o galego, seranos en xeral máis fácil aprender o italiano que o inglés, xa que o primeiro é máis próximo, no sentido de que, o mesmo que o galego, procede do latín; e o inglés é un pouco máisdistante. Pero o inglés será máis fácil de aprender que o éuscaro, xa que inglés e galego proceden dun tronco común, o indoeuropeo, que os fai máis próximos, e a lingua dos vascos é un idioma preindoeuropeo, máis distante. E entre éuscaro e chinés, será máis fácil aprender o primeiro, co que compartimos o alfabeto e ao que nos une unha maior proximidade.\nQuere isto dicir que o chinés é unha lingua difícil? Depende de para quen, depende da distancia. Para un falante de birmano o chinés resultará máis fácil de aprender que o galego, xa que birmano e chinés son linguas relativamente próximas, pertencentes á mesma familia sino-tibetana, e para eles o galego será un idioma máis distante.\nPero a proximidade ou distancia non son os únicos factores que entran e xogo. As ganas de aprender, o interese en facelo e a aproximación sen prexuízos a unha lingua pode facilitar moito a súa adquisición e acabar resultando un factor determinante, de moito maior peso que a distancia.\nNa Universidade de Santiago hai moitos anos que lles aprendemos galego a estudantes non galegofalantes. E sempre me sorprende comprobar como ese criterio de distancia e proximidade pode superarse co interese, o esforzo e a falta de prexuízos. Só iso explica un fenómeno recorrente e curioso: que un estudante romanés ou checo ou turco ou nixeriano sexa quen de falar un galego case perfecto en moi pouco tempo e que, pola contra, algún estudante asturiano, ou leonés, ou mesmo galego que realiza idéntico curso, insista en que a nosa lingua lle resulta tan difícil que no la da aprendido"\nUnha proba máis do que nos di Singala no seu artigo podemos atopala nestoutro documento " A Viaxe de Hércules", unha curtametraxe documental ( producida no IES Perdouro de Burela e vinculada co modelo Burela de planificación lingüística)que recolle o testemuño dun profesor de Química andaluz que fala sen problema ningún no noso idioma.\nPublicado por Belén en 16:16 1 comentario:\nSegredo ou secreto?\nCon frecuencia prodúcese a confusión entre estes dous termos coa mesma orixe etimolóxica mais cun uso diferenciado.\nSecreto é un cultismo reservado para usarse como adxectivo, mentres que segredo , a palabra patrimonial,é sempre un substantivo.\nPolo tanto é incorrecto: Teño unha mensaxe segreda * e haberá que dicir\n“ Teño unha mensaxe secreta” xa que nesta oración estamos diante dun adxectivo.\nPor outra banda, tamén será incorrecto dicir “Teño un secreto” * xa que o propio é usar a forma “segredo” cando se trata dun substantivo.\nSE QUERES VER TODAS AS ACLARACIÓNS QUE FORON EDITADAS ATÉ ESTE MOMENTO FAI CLIC NO SEGUINTE ENLACE :\nPublicado por Belén en 20:57 1 comentario:\nEtiquetas: ACLARANDO DÚBIDAS\nLibro interactivo sobre Paz- Andrade\nDeixamos hoxe este libro interactivo elaborado no CEIP Conde Fenosa. É un traballo con moito aproveitamento alén de ser entretido xa que inclúe varias actividades lúdicas arredor da figura de Valentín Paz Andrade. Grazas aos creadores por compartir o seu traballo.\nPublicado por Belén en 19:58 2 comentarios:\nEtiquetas: ACTIVIDADES, ESCRITORES\nMAIO DAS NOSAS LETRAS.\nHoxe comeza o mes das letras galegas e desde este espazo, co obxectivo de divulgar a obra dos nosos artistas , temos o propósito de ir engadindo cada un dos días de maio , unha pequena referencia a algún escritor ou escritora das nosas letras.\n1 de maio:\n3 de maio:\n5 de maio:\n6 de maio:\n9 de maio:\n17 de maio:\n20 de maio :\n31 de maio:\nPublicado por Belén en 23:30 1 comentario:\nEtiquetas: CONMEMORACIÓNS, ESCRITORES\nMAIO DAS NOSAS LETRAS\nPublicado por Belén en 0:10 1 comentario: